Александър Пушкин
Към Ф. Н. Глинка

Превод от руски: Благой Димитров, —

chitanka.info

Към Ф. Н. Глинка[0]

Когато в оргиите шумни

ме сполетя мен остракизъм,

видях в тълпите аз безумни

противен, робски егоизъм.

Оставих без тъга, с досада

на Атина разкоша фин,

но твоят глас ми бе отрада,

великодушен руски син!

Макар съдбата с нови сили

да ми стоварва удар нов,

макар че са ми изменили

и мъжка дружба, и любов,

ще нося своята присъда,

обидите забравил там:

нищожни ще са те щом бъда

от Аристида оправдан.

[0] Приживе на Пушкин не е печатано. Стиховете са отклик на посланието „Към Пушкин“ (в „Сын отечества“), написано от Глинка по повод излизането на „Руслан и Людмила“. В него той намеква за заточението на Пушкин.

Не бойся, молодой певец!

Следи изчезнут поколений,

Но жив талант, безсмертен гений!…

↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.